De mest irriterende turister kommer fra Tyskland. Det mener nordjyderne ifølge en ny undersøgelse foretaget af Hotels.com blandt 1.155 danskere. Hver fjerde nordjyde (28 pct.) mener, at tyskerne er de mest irriterende turister. Men også englændere (19 pct.) og amerikanere (19 pct.) irriterer nordjyderne. Det er dog ikke kun turister fra udlandet, der irriterer nordjyderne. Nordjyderne bliver også irriteret over deres egne landsmænd, når de møder dem som turister. Faktisk mener mere end hver tiende nordjyde (13 pct.), at danske turister er de mest irriterende turister. Helt anderledes ser det ud, når det gælder spanierne og irerne. For heldigvis er der også turister, som næsten aldrig irriterer nordjyderne. Det er de færreste nordjyder, der bliver irriteret på turister fra Spanien og Irland. Det er nemlig kun 3 pct. af nordjyderne, der mener, at spanske turister er irriterende. Mens ingen nordjyder (0 pct.) lader sig irritere af irere.

Referat:
Ifølge nordjyderne er tyskerne de mest irriterende turister. Dernæst kommer englændere og amerikanere.